section_heading: 1992. – 1997.: Maverick, Sex, Erotica, Bedtime Stories i Evita
paragraph_text: Madonna se 1992. pojavljuje u filmu Njihova liga u ulozi Mea Mordabito, bejzbolašice u ženskom timu. Za film je snimila pjesmu "This Used to Be My Playground", koja postaje njezin deseti broj jedan na Hot 100 ljestvici. Iste godine osniva svoju tvrtku Mavarick, koja se sastojala od diskografske kuće (Maverick Records), filmske kompanije (Maverick Films), te pridružene kuće u oglašavanju glazbe, filmova i knjiga. U ovaj pothvat je ušla zajedno s Tim Warnerom koji je Madonni unaprijed platio 60 milijuna $. Madonna je dobila dvadeset posto prihoda od zarade, što je bilo među najvećim postotcima u povijesti glazbene industrije. Jednako toliko je dobio i Michael Jackson s kućom Sony u ugovoru potpisanom godinu dana prije. Prvo objavljivanje iz nove kuće je bila njezina kontroverzna knjiga Sex, koja je sadržavala seksualne provokativne i eksplicitne fotografije koje je snimio Steven Meisel. Knjiga je izazvala oštre reakcije medija i publike, ali je u nekoliko dana prodana u 1.5 milijuna primjeraka po cijeni od 50$ po komadu.<ref> Nastavlja s provokativnim izdanjima, te snima erotski triler Njeno je tijelo dokaz u kojem snima scene sadomazohizma i robovanja. Film je bio izvrgnut kritikama.<ref><ref> Također snima film Opasna igra koji je objavljen u Sjevernoj Americi. The New York Times je opisao film "srdit i bolan, a bol se čini stvarnom".<ref> U rujnu 1993. započinje The Girlie Show World Tour gdje se pojavljuje kao domina u sadomazohističkoj odjeći s bičem okružena golim plesačima.<ref> Koncert je primio izrazito negativnu reakciju u Puerto Ricu gdje je za vrijeme koncerta trljala međunožje nacionalnom zastavom. U ožujku 1994. gostuje kod Davida Lettermana u njegovu talk-showu, koji ju je najavio kao "jednu od najvećih zvijezda svijeta". Razgovor je ostao upamćen po Madonninom stalnom izgovaranju riječi "fuck", kao i po tome što je Madonna pitala Lettermana da joj pomiriši gaćice koje mu je poklonila.<ref> Izdavanje seksualno eskplicitnih fimova, albuma i knjige, te gostovanje kod Lettermana su stavili Madonnu na mjesto seksualnog odmetnika. Dobila je izrazito negativne komentare kritičara ali i fanova, koji su bili suglasni u jednome – "otišla je predaleko", te su svi predviđali kraj njezine karijere.<ref>